‘રેડ રોઝ’ બ્રૅન્ડ શૉર્ટપેન્ટ્સથી શરૂ થયેલી અને નીટેડ ફેબ્રિકની લેડીઝ પેન્ટીઝને પહેલવહેલી વાર માર્કેટમાં લૉન્ચ કરીને આ ક્ષેત્રમાં પાયોનિયર પણ બની. જોકે આટલાથી વોરા બ્રધર્સને સંતોષ નહોતો. ધંધાને વિસ્તારવાનું ખૂબ જરૂરી હતું. એમ જણાવતાં સચિનભાઈ કહે છે ‘કોઈ પણ અનુભવી, ડાહ્યો અને ઠાવકો વેપારી કદી પોતાનો વેપાર એક જ પ્રોડક્ટ પૂરતો સીમિત ન રાખે. જેમ રોકાણનો નિયમ છે કે પરિવારની બધી મૂડી એક જ છાબડીમાં ન મૂકવી જોઈએ. એ નિયમ અમને પણ લાગુ પડે. પરિવારના પાંચેય ભાઈઓની મહેનતરૂપી મૂડી માત્ર એક જ પ્રોડક્ટ કે ક્ષેત્રમાં ખર્ચાય એવું કેમ? એના કરતાં ઇનરવેઅરની બીજી પ્રોડક્ટ્સમાં બિઝનેસને ફેલાવીએ તો જ લાંબા ગાળે વિકાસની શક્યતાઓ ઉજ્જવળ બને.’